Jake Schum holder ballen for et forsøk på et field goal
En **holder** er spilleren som mottar snappet fra long snapperen når placekickeren skal forsøke field goals eller ekstrapoeng. Holderen står på ett kne syv yards bak scrimmagleinjen. Før plaet plasserer han hånden nærmest placekickeren på bakken hvor kickeren har markert, og klargjørt den fremre hånden for å ta imot snappet. Etter å ha tatt imot ballen plasserer holderen ballen på underlaget, helst med snøringen mot målstengene og ballen plassert hvor den bakre hånden originalt lå, og balanserer så ballen med en eller to fingre frem til den blir sparket.

For et vellykket spark må holderen gjøre mer enn bare plassere ballen på bakken. Før snappet markerer kickeren en plass på bakken. Han tar så et steg bakover for å forbede seg for sparket. Når ballen blir snappet er holderen ansvarlig for at ballen blir plassert nøyaktig hvor kickeren markerte, at bindingene på ballen peker bort fra kickeren, og at ballen lener i retningen kicker bestemte.

I likhet med placekickeren er holderen beskyttet fra taklinger fra motstadnerlaget. Straffen for røffing mot holderen er 15 yards og en automatisk første down.

Plass på depth chart
--------------------

Sammenlignet med andre posisjoner i amerikansk fotball er holderen en av de mer trivielle. De må kun klare å ta imot et snap og plassere ballen kjapt, men utover det forventes det ikke stort mer i form av fysiske talenter. Det er derfor ekstremt uvanlig at lag bruker opp en plass i spillerstallen på en spiller som er spesialisert som holder; de fleste lag bruker heller en spiller som er spesialisert i en annen posisjon. Et merkbart unntak var Patricia Palinkas, den første kvinnelige utøveren; Palinkas spilte holder (og ingen annen posisjon) i hennes korte periode som proff.

På de fleste lag er holderen også punteren eller en reservequarterback. Noen lag i high school bruker en wide receiver eller running back som holder på grunn av de gode hendene (dette er ikke totalt ukjent på andre niåver; wide receiver og punt gunner Steve Tasker spilte også som holder flere ganger i sin karriere i NFL, og det samme gjelder hans sønn Luke Tasker som også er wide receiver. Andre eksempler inkluderer tight end Jay Novacek og safetyene Paul Krause og Keith Lyle).

### Punter

San Francisco 49ers' kicker Joe Nedney forbereder seg for et ekstrapoeng med punter Andy Lee som holder, 2008
I dagens NFL bruker de fleste lag punteren som holder. New England Patriots' hovedtrener Bill Belichick forklarte at puntere vanligvis er holderne da puntere og kickere oftere jobber sammen for å legge planer for kamper, se over video, og kan øve sammen mer under trening enn en spiller som også må fylle en annen posisjon.

### Reservequarterback

Forklaringen for å bruke en reservequarterback som holder er at quarterbacken er vant til å ta imot snaps fra center og lange snaps når han er i shotgunformasjonen. Hans nærvær på banen kan også tolkes som en trussel for et trick play ettersom at quarterbacken også er flink til å kaste pasninger. I tillegg, i situasjoner hvor snappet er dårlig og sparket må avbrytes, kan holderen bli til en quarterback for playet, og i så tilfelle er det bedre å ha en faktisk quarterback på banen.

Å bruke en reservequarterback som holder har blitt mindre populært i NFL, i hovedsak på grunn av en regel i NFL som var gjeldende frem til 2011 hvor lag kunne utstyre en tredje quarterback som kunne spille i en krisesituasjon. I college er det fremdeles relativt vanlig, og i andre profesjonelle ligaer som Arena Football League (hvor der ikke er punting og derfor ingen puntere) eller Canadian Football League, hvor størrelsen på spillerstallen vanligvis resulterer i at én person tar seg av oppgavene for både placekickere og puntere.

Chicago Bears' punter Brad Maynard (#4) holder for placekicker Robbie Gould
#### Unntak

Der er noen lag i NFL som fremdeles til tider bruker quarterbacks som holdere.

**New Orleans Saints** – Saints faker field goals oftere enn noe annet lag, og har av den grunn vanligvis brukt en reservequarterback som holder (dette gjør at forsvaret trekker tilbake i zone coverage og gjør det derfor vanskeligere for dem å blokkere field goals). Holderne var i en periode Luke McCown og punter Thomas Morstead. I 1970 sparket Saints' kicker Tom Dempsey et 63-yard field goals, som i flere år var rekorden. Dempseys holder var defensive backen Joe Scarpati.

**Dallas Cowboys** – Da Tony Romo ble signert av Dallas Cowboys var han lagets reservequarterback, og som reserve var han også lagets holder. Romo ble erstattet av punteren i 2010, men etter at punteren flere ganger slet med å ta imot ballen ble Romo igjen brukt som lagets offisielle holder. Cowboys ansatte en bedre holder, Brian Moorman, i 2012; Moorman forlot laget etter sesongslutt. Gjennom 1990-årene var det vanligvis startende tight end Jay Novacek som var holder under spark.

**Las Vegas Raiders** – Raiders' Matt Schaub var holder i 2014-sesongen. Tidligere var Daryle Lamonica (1967–69) og Ken Stabler (1970-75) holdere for George Blanda; da Blanda pensjonerte seg i 1976, tok punter Ray Guy over som holder, og fortsatte med det frem til han pensjonerte seg etter 1986-sesongen.

**Denver Broncos** – Broncos brukte tidligere startende quarterback Jake Plummer som holder, og fortsatte med det etter at han ble erstattet av Jay Cutler. Etter at Plummer pensjonerte seg gikk Broncos over til å bruke punteren som holder.

**Washington Commanders** – Startende quarterback Joe Theismann var holder for Mark Moseley fra slutten av 1970-årene til hans karriere ble avsluttet etter et beinbrudd under en *Monday Night Football*-kamp mot New York Giants i 1985.

**Seattle Seahawks** – Steve Largent, en wide receiver, var holder, og løp i 1985 et mislykket snap inn for ekstrapoeng.

Andre ansvarsområder
--------------------

Under fake field goals kan holderen plukke opp ballen og enten kaste en fremoverpasning eller løpe med ballen selv. I tillegg kan holderen forsøke en pasning eller et løp dersom snappet er dårlig og sjansene for et vellykket spark er dårlige. Dette fungerer sjeldent, og holderen pleier å bli taklet relativt kjapt. 

Lag kan også bruke holdere under avspark eller frispark, men dette er reservert når ballen ikke kan stå oppreist på egenhånd, vanligvis på grunn av vind. I slike tilfeller kan holderen være hvilken som helst spiller, og ettersom at avspark vanligvis betyr en økt sjanse for taklinger er det vanligvis en forsvarsspiller som tar ansvaret.

Priser og utmerkelser
---------------------

Det eksisterte ikke noen utmerkelser for holdere før i 2015 da Peter Morell, en punter og holder for Minnesota Golden Gophers som var kjent for sin humor, opprettet Peter Mortell Holder of the Year Award, som tildeles årets beste holder i college football, og valgte å gi den til seg selv. ESPN anerkjente prisen under sin årlige ESPY Award-seremoni (sammen med mer seriøse prise for større posisjoner), og Mortell tok imot den med en forhåndsinnspilt video. Prisen ble videreført og ble i 2016 tildelt quarterback/holder Michigans Garrett Moores. I 2017 ble prisen tildelt Oklahomas Connor McGinnis.

Referanser
----------

1. ↑  «How to Hold for a Field Goal». *PRO TIPS by DICK'S Sporting Goods* **(engelsk)**. 14. august 2019. Besøkt 10. mars 2021.
2. ↑  «First woman to earn place on pro grid team is also suspended.». Associated Press. 4. september 1970.
3. ↑  Howe, Jeff (13. september 2013). «Football nerd alert!: Bill Belichick explains the history of using the punter as a holder». *The Boston Herald* **(engelsk)**. Besøkt 13. november 2020.
4. ↑  «Largent.jpg (image)». Besøkt 13. november 2020.
5. ↑  «Gophers punter Mortell is all business on field, all comedian on Twitter». *FOX Sports* **(engelsk)**. 2. april 2015. Besøkt 13. november 2020.
6. ↑  «SVP salutes Minnesota's holder». *ESPN.com* **(engelsk)**. 3. desember 2015. Besøkt 13. november 2020.
7. ↑  Mandell, Nina (3. desember 2015). «Big Ten punters are now battling over an award they made up for themselves». *For The Win!* **(engelsk)**. USA Today. Besøkt 13. november 2020.
8. ↑  Smiley, Brett (2. desember 2015). «Minnesota's Peter Mortell awards himself 'Holder of the Year' for placeholding excellence». *FOX Sports* **(engelsk)**. Besøkt 13. november 2020.
9. ↑  «Peter Mortell wins first Holder of the Year award». *ESPN.com* **(engelsk)**. 11. desember 2015. Besøkt 13. november 2020.
10. ↑  Tsuji, Alysha (8. desember 2016). «Michigan's Garrett Moores hilariously accepts prestigious 'Holder of the Year' award». *For The Win!* **(engelsk)**. USA Today. Besøkt 13. november 2020.
11. ↑  Peter Mortell [PMortell1] (25. november 2016). «Strongest class we've ever had. Your 2016 Mortell H.O.T.Y finalists:» (Tweet).
12. ↑  Shields, Jack (7. desember 2017). «Oklahoma Sooners Football: Connor McGinnis wins Mortell Holder of the Year Award». *Crimson and Cream Machine* **(engelsk)**. SB Nation. Besøkt 13. november 2020.

| Posisjoner i amerikansk og canadisk fotball |
| --- |
| Angrep (spesialisering)
  |  | Forsvar
  |  | Special teams |
| Linemen | Guard, Tackle, Center | Linemen | Nose tackle, Tackle, End, Edge rusher | Kickere | Placekicker, Punter, Kickoff specialist |
| Quarterback (Dual-threat, Game manager, System)
  | Linebacker | Snapping
  | Long snapper, Holder |
| Running backs | Halfback/Tailback (Triple-threat, Change of pace), Fullback, H-back, Wingback | Backs | Cornerback, Safety, Nickelback, Dimeback | Returning
  | Punt returner, Kick returner, Jammer |
| Receivere
  | Wide receiver (Berettiget), Tight end, Slotback, End | Takling
  | Gunner, Upback |
| Formasjoner (Liste) — Nomenklatur — Strategi |